
Ministru kabineta sēdes protokollēmums

Likumprojekts "Grozījumi Ukrainas civiliedzīvotāju atbalsta likumā"

· 1. Pieņemt iesniegto likumprojektu.
·  
· 2. Valsts kancelejai sagatavot likumprojektu iesniegšanai Saeimā. 
·  
· 3. Noteikt, ka atbildīgais par likumprojekta turpmāko virzību Saeimā ir izglītības un zinātnes ministrs.
·  
· 4. Lūgt Saeimu atzīt likumprojektu par steidzamu. 
·  
· 5. Jautājums par finansējuma piešķiršanu 2023.gadam, lai nodrošinātu valsts budžeta līdzekļu apmēra palielināšanu brīvpusdienu nodrošināšanai vienam izglītojamam, ir izskatāms Ministru kabinetā likumprojekta “Par valsts budžetu 2023.gadam” un likumprojekta “Par vidēja termiņa budžeta ietvaru 2023., 2024. un 2025.gadam” izstrādes procesā kopā ar visu ministriju iesniegtajiem prioritāro pasākumu pieteikumiem, ņemot vērā valsts budžeta finansiālās iespējas.
·  
· 6. Atbalstīt Izglītības un zinātnes ministrijas priekšlikumu 2022.gadā nepieciešamo finansējumu 200 165 euro apmērā Nepilngadīgo Ukrainas civiliedzīvotāju, kuri izglītības iestādēs klātienē apgūst pamatizglītības programmas 1., 2., 3. un 4. klasē un kuri iekļauti Valsts izglītības informācijas sistēmā līdz attiecīgā gada 5. septembrim ievadīto un apstiprināto izglītojamo skaitā uz 2022.gada gada 1. septembri, ēdināšanas izmaksu segšanai nodrošināt no valsts budžeta programmas 02.00.00 "Līdzekļi neparedzētiem gadījumiem".
·  
· 7. Izglītības un zinātnes ministrijai atbilstoši šī protokollēmuma 6. punktam noteiktā kārtībā iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem".
·  

